**ხ ე ლ შ ე კ რ უ ლ ე ბ ა**

**(პროექტი)**

**სახელმწიფო შესყიდვის შესახებ**

**(კონსოლიდირებული ტენდერი \_\_\_\_\_\_\_\_\_\_\_\_\_\_\_\_\_\_**)

ერთის მხრივ \_\_\_\_\_\_\_\_\_\_\_\_\_\_\_\_\_\_\_\_\_\_\_ (შემდგომში შემსყიდველი) წარმოდგენილი მისი \_\_\_\_\_\_\_\_\_\_ სახით და მეორეს მხრივ, შპს „კვება 2024“ (ს.კ. 405707784) (შემდგომში მიმწოდებელი), წარმოდგენილი მისი \_\_\_\_\_\_\_\_\_\_\_\_\_\_ სახით, „სახელმწიფო შესყიდვების შესახებ“ საქართველოს კანონის (შემდგომში - კანონი) 202 მუხლის, სახელმწიფო შესყიდვების სააგენტოს თავმჯდომარის 2018 წლის 14 დეკემბრის N14 ბრძანებით დამტკიცებული კონსოლიდირებული ტენდერის ჩატარების წესისა და პირობების, აგრეთვე, „2024-2025 წლების განმავლობაში თბილისის საბავშვო ბაგა-ბაღებისთვის განკუთვნილი სხვადასხვა სახის კვების პროდუქტის სახელმწიფო შესყიდვის კონსოლიდირებული ტენდერ(ებ)ის საშუალებით განხორციელების თაობაზე“ საქართველოს მთავრობის 2024 წლის 7 ივნისის №821 განკარგულების საფუძველზე, 2024 წლის 11 ივლისს გამოცხადებული კონსოლიდირებული ტენდერის **CON240000230** (შემდგომში - კონსოლიდირებული ტენდერი) შედეგად, ვდებთ წინამდებარე ხელშეკრულებას შემდეგზე:

1. **ხელშეკრულებაში გამოყენებულ ტერმინთა განმარტებები**
	1. ხელშეკრულება სახელმწიფო შესყიდვის შესახებ (შემდგომში - „ხელშეკრულება“) - შემსყიდველსა და მიმწოდებელს შორის დადებული წინამდებარე ხელშეკრულება, თანდართული ყველა დოკუმენტით.
	2. ხელშეკრულების ღირებულება - საერთო თანხა, რომელიც უნდა გადაიხადოს შემსყიდველმა მიმწოდებლის მიერ ხელშეკრულებით ნაკისრი ვალდებულების სრული და ზედმიწევნითი შესრულებისათვის.
	3. დღე, კვირა, თვე - კალენდარული დღე, კვირა, თვე, თუ წინამდებარე ხელშეკრულებით ან/და სატენდერო დოკუმენტაციით სხვა რამ არ არის განსაზღვრული.
	4. შემსყიდველი - ორგანიზაცია, რომელიც ახორციელებს შესყიდვას.
	5. მიმწოდებელი - პირი, რომელიც ახორციელებს საქონლის მიწოდებას ხელშეკრულების ფარგლებში.
	6. საქონელი - ხელშეკრულების მე-2 მუხლით გათვალისწინებული ხელშეკრულების საგანი.
	7. სატენდერო კომისია – „2024-2025 წლების განმავლობაში თბილისის საბავშვო ბაგა-ბაღებისთვის განკუთვნილი სხვადასხვა სახის კვების პროდუქტის სახელმწიფო შესყიდვის კონსოლიდირებული ტენდერ(ებ)ის საშუალებით განხორციელების თაობაზე“ საქართველოს მთავრობის 2024 წლის 7 ივნისის №821 განკარგულების საფუძველზე შექმნილი სატენდერო კომისია.
	8. სატენდერო დოკუმენტაცია - 2024 წლის 11 ივლისს ბურღულის შესყიდვის მიზინით გამოცხადებული კონსოლიდირებული ტენდერის **(CON240000230)** სატენდერო დოკუმენტაცია, რომელიც შესაძლოა დანართის სახით ფიზიკურად არ დაერთოს წინამდებარე ხელშეკრულებას, მაგრამ წარმოადგენს მის განუყოფელ ნაწილს.
2. **ხელშეკრულების საგანი და ობიექტი**
	1. წინამდებარე ხელშეკრულების საგანს წარმოადგენს **ბურღულის** შესყიდვა (CPV კოდი: 03200000) სსიპ სახელმწიფო შესყიდვების სააგენტოს ვებ – გვერდზე გამოქვეყნებული **CON240000230** სატენდერო დოკუმენტაციით, დანართებით, მიმწოდებლის სატენდერო წინადადებით გათვალისწინებული პირობებითა და ფასით.
	2. შესყიდვის ობიექტია წინამდებარე ხელშეკრულებით განსაზღვრული საკვები პროდუქტ(ებ)ი.
	3. შესასყიდი საქონლის საორიენტაციო რაოდენობა განსაზღვრულია დანართი N1-ში, რომელიც თან ერთვის წინამდებარე ხელშეკრულებას და წარმოადგენს ხელშეკრულების განუყოფელ ნაწილს.
	4. ხელშეკრულებაში მითითებული შესასყიდი საქონლის რაოდენობა საორიენტაციოა და შესაძლებელია შეიცვალოს ხელშეკრულების მოქმედების პერიოდში.
3. **ხელშეკრულების ღირებულება**
	1. ხელშეკრულების საორიენტაციო ღირებულებაა --------------------- ლარი.
	2. ხელშეკრულების ღირებულება მოიცავს როგორც მისაწოდებელი საქონლის ღირებულებას, ასევე წინამდებარე ხელშეკრულების შესრულებასთან დაკავშირებით მიმწოდებლის მიერ გაწეულ ყველა ხარჯს და საქართველოს კანონმდებლობით გათვალისწინებულ გადასახადებს.
4. **საქონლის მიწოდების ადგილი და ვადა**
	1. საქონლის მიწოდების ადგილია დანართი N1 -ით გათვალისწინებული მისამართ(ებ)ი.
	2. საქონლის მიწოდება უნდა განხორციელდეს 2024 წლის -----------დან 2025 წლის --------ის ჩათვლით, წინამდებარე ხელშეკრულებაზე თანდართული (დანართი N-2) გეგმა-გრაფიკის შესაბამისად. დანართი N2 თან ერთვის წინამდებარე ხელშეკრულებას და წარმოადგენს ხელშეკრულების განუყოფელ ნაწილს.
5. **მხარეთა უფლება-მოვალეობები**
	1. **მიმწოდებელი ვალდებულია:**

ა) საკუთარი ხარჯებით, უზრუნველყოს ხელშეკრულებით გათვალისწინებული საქონლის შეუფერხებლად მიწოდება; ამასთან, იგი იძლევა გარანტიას, რომ საქონელი შეესაბამება წინამდებარე ხელშეკრულებითა და საქართველოს კანონმდებლობით განსაზღვრულ მოთხოვნებს და საქონელი იქნება მიწოდებული სათანადო მდგომარეობაში, შეფუთვა არ იქნება დაზიანებული, ხოლო წარწერები საქონელსა და ეტიკეტებზე იქნება კითხვადი (ასეთის არსებობის შემთხვევაში).

ბ) სათანადო გულისხმიერებითა და პასუხისმგებლობით ითანამშრომლოს შემსყიდველ ორგანიზაციასთან, განიხილოს მისი მოსაზრებები, პრეტენზიები და მიაწოდოს მოტივირებული წერილობითი პასუხი ყველა საკითხზე.

გ) იმ შემთხვევაში, თუ ვერ ახერხებს საქონლის მიწოდებას დროულად, გულისყურით ითანამშრომლოს შემსყიდველ ორგანიზაციასთან, აცნობოს მას შეფერხების მიზეზი და შექმნილი პრობლემის აღმოფხვრის საბოლოო ვადა.

დ) ხელშეკრულების მოქმედების ნებისმიერ ეტაპზე, ასევე, მოქმედების დასრულების შემდეგაც, მაგრამ არაუგვიანეს შესყიდვის ობიექტის ვარგისიანობის ვადისა, აღმოჩენილი ხარვეზის ან/და ნაკლის გამოვლენის შემთხვევაში მოთხოვნის დაფიქსირებიდან, ხელშეკრულებით გეგმიურად განსაზღვრულ მიწოდების ვადაში შეცვალოს საქონელი ახლით, შემსყიდველის მხრიდან დამატებითი დანახარჯების გაწევის გარეშე.

ე) მჭიდროდ ითანამშრომლოს შემსყიდველ ორგანიზაციასთან საქონლის მიწოდების განრიგის, სიხშირის, მიწოდების ადგილისა და შესაბამის მისამართზე მისაწოდებელი პროდუქტის რაოდენობის დაზუსტების მიზნით.

ვ) უზრუნველყოს საქონლის ტრანსპორტირებისათვის განკუთვნილი სატრანსპორტო საშუალებების ტექნიკურად გამართულ, სუფთა მდგომარეობაში ყოფნა. ტრანსპორტი უნდა პასუხობდეს სანიტარულ-ჰიგიენურ ნორმებს და იყოს ვარგისი განსაზღვრული კატეგორიის საქონლის ტრანსპორტირებისთვის.

ზ) შემსყიდველ ორგანიზაციაში დოკუმენტის უცხოურ ენაზე წარდგენის შემთხვევაში, მას დაურთოს საქართველოს კანონმდებლობით დადგენილი წესით შესრულებული თარგმანი ქართულ ენაზე. შემსყიდველი უფლებამოსილია, მოსთხოვოს მიმწოდებელს შესაბამისი დოკუმენტის ორიგინალის ან/და ნოტარიულად დამოწმებული ასლის წარმოდგენა, რომლითაც შესაძლებელი იქნება წარმოდგენილი დოკუმენტ(ებ)ის ნამდვილობის დადასტურება;

თ) უზრუნველყოს სატენდერო დოკუმენტაციითა და შემსყიდველთან გაფორმებული ხელშეკრულებით გათვალისწინებული სხვა ვალდებულებების შესრულება.

* 1. **შემსყიდველი ვალდებულია:**

ა) უზრუნველყოს შესყიდვის ობიექტის მიღება, ამ ხელშეკრულებით გათვალისწინებული პირობების დაცვით.

ბ) დაიცვას მიწოდებულ პროდუქციის ეტიკეტზე დატანილი (ასეთის არსებობის შემთხვევაში) და საქართვლოს კანონმდებლობით დადგენილი პროდუქციის შენახვის წესები.

გ) უზრუნველყოს ხელშეკრულების შესრულების კონტროლი.

დ) შეასრულოს ხელშეკრულებითა და სატენდერო დოკუმენტაციით დაკისრებული ვალდებულებები.

ე) სათანადო გულისხმიერებითა და პასუხისმგებლობით ითანამშრომლოს მიმწოდებელთან, განიხილოს მისი მოსაზრებები, პრეტენზიები და მიაწოდოს მოტივირებული წერილობითი პასუხი ყველა საკითხზე.

* 1. **შემსყიდველს უფლება აქვს:**

ა) მოსთხოვოს მიმწოდებელს ხელშეკრულებითა და სატენდერო დოკუმენტაციით გათვალისწინებული მასზე დაკისრებული ვალდებულებების შესრულება.

ბ) განახორციელოს ხელშეკრულებით განსაზღვრული საკვები პროდუქტ(ებ)ის შემოწმება, კონსოლიდირებული ტენდერითა და წინამდებარე ხელშეკრულებით გათვალისწინებული პირობების შესაბამისად.

* 1. **მიმწოდებელს უფლება აქვს:**

ა) მოსთხოვოს შემსყიდველს მიწოდებული საქონლის ღირებულების ანაზღაურება წინამდებარე ხელშეკრულებით გათვალისწინებული პირობებით.

1. **ხელშეკრულების შესრულების კონტროლი და საქონლის მიღება-ჩაბარების წესი**
	1. შემსყიდველის მიერ საქონლის მიწოდების ვადების, ხარისხისა და მოცულობის ხელშეკრულების მოთხოვნებთან შესაბამისობის დადგენა და ხელშეკრულების პირობების შესრულების კონტროლი ხორციელდება პერიოდულად, როგორც საქონლის მიწოდების დროს, ისე ამ ხელშეკრულების მოქმედების მთელი პერიოდის განმავლობაში შემსყიდველის მოთხოვნათა შესაბამისად.
	2. ხელშეკრულების პირობების შესრულების კონტროლზე და მიღება-ჩაბარების აქტის გაფორმებაზე შემსყიდველის მხრიდან გამოყოფილი იქნება/იქნებიან შესაბამისი უფლებამოსილი პირ(ებ)ი (-----------).
	3. შემსყიდველი უფლებამოსილია უარი განაცხადოს ხელშეკრულების პირობების დარღვევით მიწოდებული საქონლის ნაწილის ან მთლიანი მოცულობის მიღებაზე. მიმწოდებლის მოთხოვნის შემთხვევაში შემსყიდველი ორგანიზაციის წარმომადგენელმა წერილობით უნდა დაასაბუთოს პროდუქციის მიღებაზე უარის საფუძველი.

6.4. ხარისხის დადგენილ სტანდარტებთან შესაბამისობის განსაზღვრის მიზნით, მიმწოდებელი ვალდებულია განახორციელოს CON240000230ტენდერის სატენდერო დოკუმენტაციის 2.9.1. პუნქტით (2.9.1. სხვა დამატებითი მოთხოვნები) განსაზღვრული ვალდებულებების შესრულება. კერძოდ:

*„2.9.1.1. მიმწოდებელი ვალდებულია ყველა მიწოდებულ პარტიას თან დაურთოს „დეკლარაცია შესაბამისობის შესახებ“.*

*2.9.1.2. მიმწოდებელი ვალდებულია მოწოდების დაწყების წინ და შემდეგ, სამ თვეში ერთხელ, თითოეულ შემსყიდველ ორგანიზაციას და თბილისის საბავშვო ბაგა-ბაღების მართვის სააგენტოს თითოეულ პროდუქტზე წარუდგინოს სსიპ „ლევან სამხარაულის სახელობის სასამართლო ექსპერტიზის ეროვნული ბიუროს" ან სხვა აკრედიტირებული პირის მიერ გაცემული ლაბორატორიული დასკვნა/წერილი (გამოცდის ოქმით) პროდუქტში გმო-ს შემცველობაზე.*

*2.9.1.3. მიმწოდებელი ვალდებულია თბილისის საბავშვო ბაგა-ბაღების მართვის სააგენტოს მოთხოვნის შემთხვევაში (წინამდებარე კონსოლიდირებული ტენდერის განმავლობაში თითოეულ პროდუქტზე არაუმეტეს ორჯერ) 10 სამუშაო დღის ვადაში წარუდგინოს მას სსიპ „ლევან სამხარაულის სახელობის სასამართლო ექსპერტიზის ეროვნული ბიუროს" ან სხვა აკრედიტირებული ორგანიზაციის მიერ გაცემული დასკვნა/წერილი (გამოცდის ოქმით) პროდუქტის ორგანოლეპტიკური, ფიზიკო–ქიმიური, მიკრობიოლოგიური და სანიტარულ ჰიგიენური პარამეტრების შესახებ.*

*2.9.1.4. ხარისხის დადგენილ სტანდარტებთან შესაბამისობის განსაზღვრის მიზნით, თბილისის საბავშვო ბაგა-ბაღების მართვის სააგენტო უფლებამოსილია, წინამდებარე ტენდერის ფარგლებში თითოეულ პროდუქტზე, არაუმეტეს ოთხჯერ განახორციელოს საქონლის ნიმუშის აღება (საბავშო-ბაღის შერჩევის უფლებამოსილება გააჩნია თბილისის საბავშვო ბაგა-ბაღების მართვის სააგენტოს) და სსიპ „ლევან სამხარაულის სახელობის სასამართლო ექსპერტიზის ეროვნულ ბიუროში" ან სხვა აკრედიტირებულ ორგანიზაციაში შემოწმება. შემოწმებას უზრუნველყოფს მიმწოდებელი (მათ შორის ხარჯების ანაზღაურებას). ლაბორატორიული შემოწმების ოქმებში მითითებული მაჩვენებლებით უნდა დგინდებოდეს ხელშეკრულების ტექნიკური სპეციფიკაციით მოთხოვნილი მაჩვენებლები და პროდუქცია უნდა აკმაყოფილებდეს საქართველოში მოქმედი შესაბამისი სტანდარტებით განსაზღვრულ ხარისხის და უსაფრთხოების მაჩვენებლებს. თუ პროდუქტის შენახვის პირობებმა შესაძლოა გავლენა მოახდინოს კონკრეტული გამოცდის შედეგებზე, საქონლის ნიმუშის აღება უნდა განხორციელდეს პროდუქტის მიწოდების მომენტში. ასეთ შემთხვევაში, შემსყიდველი ორგანიზაცია უფლებამოსილია მოითხოვოს პროდუქციის შესაბამისობის შემოწმება კონკრეტულ თარიღში (საქონლის ვარგისიანობის ვადაში).*

*2.9.1.5. შემსყიდველი ორგანიზაცია ან/და თბილისის საბავშვო ბაგა-ბაღების მართვის სააგენტო უფლებამოსილია, საკუთარი სახსრებით, ნებისმიერ დროს ჩაატაროს კვლევა თავისი შეხედულებისამებრ.“*

6.5. შემსყიდველსა და მიმწოდებელს შორის მიღება-ჩაბარების ეტაპზე წარმოშობილი დავის შემთხვევაში (თუ დავა ეხება საქონელს), უნდა მოხდეს სადავო საქონლის ნიმუშის დალუქვა და სსიპ „ლევან სამხარაულის სახელობის სასამართლო ექსპერტიზის ეროვნული ბიუროში" ან სხვა აკრედიტირებულ პირში ტრანსპორტირება მიმწოდებლის მიერ, მისივე ხარჯებით. იმ შემთხვევაში თუ ექსპერტიზა დაადგენს, რომ საქონელი არ შეესაბამება ხელშეკრულებით გათვალისწინებულ პარამეტრებსა და მოთხოვნებს, ექსპერტიზის ხარჯებს აანაზღაურებს მიმწოდებელი, ხოლო თუ საქონელი შეესაბამება ხელშეკრულებით გათვალისწინებულ პარამეტრებსა და მოთხოვნებს, ექსპერტიზის ხარჯებს აანაზღაურებს შემსყიდველი.

6.6.პროდუქტის დადგენილ სტანდარტებთან შესაბამისობის განსაზღვრის მიზნით, შემსყიდველი უფლებამოსილია საწარმოში/სასაწყობე ფართში ინსპექტირების მიზნით მიმართოს შესაბამის ორგანოებს (მათ შორის, სსიპ სურსათის ეროვნულ სააგენტოს).

6.7.მიმწოდებელი ვალდებულია საკუთარი ხარჯებით უზრუნველყოს კონტროლის შედეგად გამოვლენილი ყველა დეფექტის ან ნაკლის აღმოფხვრა და წუნდებული საქონლის ახლით შეცვლა.

6.8. მიწოდება ხორციელდება მხარეთა შორის შეთანხმებული გეგმა-გრაფიკის და დანართი N2-ის შესაბამისად. თუ კონკრეტული დღე გამოცხადდა ოფიციალურ დასვენების დღედ, მიწოდების დღე უნდა შეთანხმდეს შემსყიდველთან.

6.9. მიღება-ჩაბარება ფორმდება ყოველი თვის ბოლო სამუშაო დღეს, თუ შემსყიდველი და მიმწოდებელი სხვა რამეზე არ შეთანხმდებიან.

1. **ანგარიშსწორების წესი**
	1. მიმწოდებელთან ანგარიშსწორება განხორციელდება უნაღდო ანგარიშსწორების ფორმით ეროვნულ ვალუტაში და უნდა მოიცავდეს საქართველოს კანონმდებლობით დადგენილ ყველა გადასახადს.
	2. შემსყიდველი ორგანიზაცია ვალდებულია, ანგარიშსწორება განახორციელოს მიწოდებულ საქონელზე მიღება-ჩაბარების აქტის გაფორმებიდან 10 სამუშაო დღის ვადაში.
	3. იმ შემთხვევაში, თუ ამ ხელშეკრულებით გათვალისწინებული პირგასამტეხლოს დაკისრებასთან დაკავშირებით გაგზავნილი შეტყობინებიდან 10 (ათი) კალენდარულ დღეში მიმწოდებლის მიერ არ იქნა წარმოდგენილი დაკისრებული პირგასამტეხლოს გადახდის დამადასტურებელი დოკუმენტი, შემსყიდველი უფლებამოსილია, მიღება-ჩაბარების აქტით განსაზღვრული მიწოდებული შესყიდვის ობიექტის ღირებულების ანაზღაურებისას, ხელშეკრულების პირობების დარღვევის გამო დაკისრებული პირგასამტეხლო დაქვითოს, რის შემდეგაც მიმწოდებელს ჩაერიცხება დარჩენილი თანხა.
	4. დაფინანსების წყარო: ა(ა)იპ „თბილისის საბავშვო ბაგა-ბაღების მართვის სააგენტო“-ს მიერ თბილისის ტერიტორიაზე დაფუძნებული არასამეწარმეო (არაკომერციული) იურიდიული პირების, კერძოდ: ქ. თბილისის სკოლამდელი აღზრდის დაწესებულებების (საბავშვო ბაგა-ბაღები) 2024 - 2025 წლის ადგილობრივი ბიუჯეტის სახსრები.
2. **ხელშეკრულების შესრულების შეფერხება**
	1. თუ ხელშეკრულების შესრულების პროცესში მხარეები წააწყდებიან რაიმე ხელშემშლელ გარემოებებს, რომელთა გამო ფერხდება ხელშეკრულების პირობების შესრულება, ამ მხარემ დაუყოვნებლივ უნდა გაუგზავნოს მეორე მხარეს წერილობითი შეტყობინება შეფერხების ფაქტის, მისი შესაძლო ხანგრძლივობის და გამომწვევი მიზეზების შესახებ. შეტყობინების მიმღებმა მხარემ, რაც შეიძლება მოკლე დროში უნდა აცნობოს მეორე მხარეს მის მიერ მიღებული გადაწყვეტილება აღნიშნულ გარემოებებთან დაკავშირებით.
	2. იმ შემთხვევაში, თუ ხელშეკრულების პირობების შესრულების შეფერხების გამო მხარეები შეთანხმდებიან ხელშეკრულების პირობების შესრულების ვადის გაგრძელების თაობაზე, ეს გადაწყვეტილება უნდა გაფორმდეს ხელშეკრულებაში ცვლილების შეტანის გზით.
3. **ხელშეკრულების შესრულების უზრუნველყოფის გარანტია**
	1. ხელშეკრულების შესრულების უზრუნველყოფის მიზნით მიმწოდებელი ვალდებულია ხელშეკრულების გაფორმებამდე წარმოადგინოს, CON240000230ტენდერის მოთხოვნათა დაცვით, ხელშეკრულების შესრულების უზრუნველყოფის უპირობო (გარანტიით გათვალისწინებული თანხა შემსყიდველმა უნდა მიიღოს ყოველგვარი დამატებითი განმარტებებისა და მტკიცებულებების წარდგენის გარეშე, პირველი მოთხოვნისთანავე) გამოუთხოვადი საბანკო გარანტია, რომელიც წარმოადგენს ხელშეკრულების განუყოფელ ნაწილს.
	2. ხელშეკრულების შესრულების უზრუნველყოფის საბანკო გარანტიის მოქმედების ვადა უნდა განისაზღვრებოდეს მინიმუმ 2025 წლის \_\_ \_\_\_\_\_\_\_\_\_\_\_\_\_ (რიცხვი, თვე) ჩათვლით.
	3. ხელშეკრულების უზრუნველყოფის უპირობო გამოუთხოვადი საბანკო გარანტიის ოდენობა განისაზღვრება ხელშეკრულების ჯამური ღირებულების \_\_%-ის ოდენობით.
	4. თუკი მიმწოდებელს შესრულებული აქვს ყველა ვალდებულება, იგი უფლებამოსილია შემსყიდველი ორგანიზაციიდან გამოითხოვოს საბანკო გარანტია.

9.5.მიმწოდებლის მიერ ხელშეკრულებით ნაკისრი ვალდებულების სრულად შესრულების შემდეგ შემსყიდველი ორგანიზაცია ვალდებულია დაუბრუნოს საბანკო გარანტია წერილობითი მოთხოვნიდან 14 დღის განმავლობაში.

1. **ხელშეკრულების პირობების შეუსრულებლობა**
	1. მიმწოდებლის მიერ ხელშეკრულების პირობების შეუსრულებლობის, არაჯეროვანი შესრულების ან/და დაგვიანებით შესრულების შემთხვევაში გამოიყენება, სანქციები, რომელთა ფორმა, ოდენობა, ამოქმედების პირობები განსაზღვრულია წინამდებარე ხელშეკრულებითა და შესაბამისი სატენდერო დოკუმენტაციით.
	2. წინამდებარე ხელშეკრულებით გათვალისწინებული ვადების დარღვევის შემთხვევაში, თუ ვადის გადაცილება ეხება საქონლის ვადაგადაცილებით მიწოდებას (მათ შორის ხარვეზის ან/და ნაკლის გამოსწორების ვადა) შემსყიდველი უფლებამოსილია დააკისროს მიმწოდებელს პირგასამტეხლო ყოველ ვადაგადაცილებულ დღეზე ვადაგადაცილებით მიწოდებული საქონლის ღირებულების 0,2%-ის ოდენობით, მაგრამ არანაკლებ დღეში 30 (ოცდაათი) ლარისა;
	3. წინამდებარე ხელშეკრულებით გათვალისწინებული ანგარიშსწორების ვადის დარღვევის შემთხვევაში, მიმწოდებელი უფლებამოსილია დააკისროს შემსყიდველს პირგასამტეხლო ყოველ ვადაგადაცილებულ დღეზე, მიმწოდებლისათვის ვადაგადაცილებით ჩარიცხული თანხის 0.2%-ის ოდენობით.
	4. წინამდებარე ხელშეკრულებით გათვალისწინებული ვალდებულების ნაწილობრივ შეუსრულებლობის შემთხვევაში, თუ ნაწილობრივი შეუსრულებლობა ეხება საქონლის მიუწოდებლობას და შემსყიდველ ორგანიზაციას აღარ გააჩნია აღნიშნული საქონლის მიწოდების საჭიროება/ინტერესი, შემსყიდველი უფლებამოსილია დააკისროს მიმწოდებელს პირგასამტეხლო შესასრულებელი ვალდებულების შესაბამისი ღირებულების 5%-ის ოდენობით, მაგრამ არანაკლებ 150 (ას ორმოცდაათი) ლარი.
	5. წინამდებარე ხელშეკრულებით გათვალისწინებული ვადების დარღვევის შემთხვევაში, თუ ვადის გადაცილება ეხება ლაბორატორიული დასკვნის/წერილის (გამოცდის ოქმით) წარმოდგენას (მათ შორის, *ხარისხის დადგენილ სტანდარტებთან შესაბამისობის განსაზღვრის მიზნით, თბილისის საბავშვო ბაგა-ბაღების მართვის სააგენტოს მიერ, წინამდებარე ხელშეკრულებით განსაზღვრულ შემსყიდველ ორგანიზაციაში (ბაგა-ბაღში) აღებული საქონლის ნიმუშის ლაბორატორიული დასკვნა/წერილის*), შემსყიდველი უფლებამოსილია დააკისროს მიმწოდებელს პირგასამტეხლო, თითოეული პროდუქტისთვის, ყოველ ვადაგადაცილებულ დღეზე ხელშეკრულების ღირებულების 0,2%-ის ოდენობით.
		1. თუ ლაბორატორიული დასკვნა/წერილი (გამოცდის ოქმით) წარმოდგენილია, მაგრამ არასრულყოფილია, თითოეული პროდუქტის თითოეულ პარამეტრზე, ყოველ ვადაგადაცილებულ დღეზე (ლაბორატორიული დასკვნის წარმოდგენამდე) ხელშეკრულების ღირებულების 0,04%-ის ოდენობით.
	6. წინამდებარე ხელშეკრულებით გათვალისწინებული ვადების დარღვევის შემთხვევაში, გარდა ზემოაღნიშნული პუნქტებით გათვალისწინებული შემთხვევებისა, შემსყიდველი უფლებამოსილია დააკისროს მიმწოდებელს პირგასამტეხლო ყოველ ვადაგადაცილებულ დღეზე ხელშეკრულების ღირებულების 0,02%-ის ოდენობით.
	7. უარყოფითი ლაბორატორიული კვლევის (უარყოფითად ჩაითვლება ლაბორატორიული კვლევა, სადაც კვლევის ობიექტის (პროდუქტის) ნებისმიერი პარამეტრი/მონაცემი არ შეესაბამება საქართველოში მოქმედ კანონმდებლობას, სტანდარტებს, ან/და წინამდებარე ხელშეკრულებას) წარმოდგენის შემთხვევაში (მათ შორის, *ხარისხის დადგენილ სტანდარტებთან შესაბამისობის განსაზღვრის მიზნით, თბილისის საბავშვო ბაგა-ბაღების მართვის სააგენტოს მიერ წინამდებარე ხელშეკრულებით განსაზღვრულ შემსყიდველ ორგანიზაციაში (ბაგა-ბაღში) აღებული საქონლის ნიმუშის ლაბორატორიული კვლევა*) შემსყიდველი უფლებამოსილია პრეტენდენტს დააკისროს პირგასამტეხლო ხელშეკრულების ღირებულების 1%-ის ოდენობით, ხოლო თუ შეუსაბამობა ეხება ისეთ პარამეტრს/მონაცემს რომელმაც შესაძლებელია საფრთხე შეუქმნას ადამიანის სიცოცხლეს ან/და ჯანმრთელობას ხელშეკრულების ღირებულების 5%-ის ოდენობით. ასეთ შემთხვევაში, შემსყიდველი უფლებამოსილია მიმართოს სატენდერო კომისიას ხელშეკრულების შეწყვეტის თაობაზე, საკითხის გადაწყვეტის მიზნით.
	8. წინამდებარე ხელშეკრულებით გათვალისწინებული საქონლის ტექნიკური აღწერილობით განსაზღვრული პარამეტრების დარღვევის შემთხვევაში, რომლის მიუხედავადაც შემსყიდველი ორგანიზაცია მაინც მიიღებს აღნიშნულ პროდუქტს, იგი უფლებამოსილია დააჯარიმოს მიმწოდებელი ტექნიკური პარამეტრების დარღვევით მიღებული საქონლის ღირებულების 5%-ის ოდენობით.
	9. წინამდებარე ხელშეკრულებით გათვალისწინებული სხვა ვალდებულების ნაწილობრივ შეუსრულებლობის შემთხვევაში, მხარე უფლებამოსილია დააკისროს დამრღვევ მხარეს პირგასამტეხლო ხელშეკრულების ღირებულების 0,5%-ის ოდენობით.
	10. ჯარიმისა და პირგასამტეხლოს გადახდა არ ათავისუფლებს მხარეს ძირითადი ვალდებულებების შესრულებისაგან.
2. **ხელშეკრულების შეწყვეტა**
	1. მიმწოდებლის მიერ კანონმდებლობით, კონსოლიდირებული ტენდერითა და ხელშეკრულებით ნაკისრი ვალდებულებების შეუსრულებლობის ან/და არაჯეროვანი შესრულების შემთხვევაში შემსყიდველი ორგანიზაცია მიმართავს სატენდერო კომისიას ხელშეკრულების შეწყვეტის საკითხის გადაწყვეტის მიზნით. გადაწყვეტილების მიღების დროს სატენდერო კომისია ხელმძღვანელობს პროპორციულობის, მიზანშეწონილობისა და თანაზომიერების პრინციპებით.
	2. მიმწოდებლის მიერ ხელშეკრულებით ნაკისრი ვალდებულებების 3-ჯერ ან მეტჯერ დარღვევის შემთხვევაში, შემსყიდველი ორგანიზაცია უფლებამოსილია მიმართოს სატენდერო კომისიას ხელშეკრულების შეწყვეტის თაობაზე, საკითხის გადაწყვეტის მიზნით. სატენდერო კომისიასთან მომართვამდე, შემსყიდველმა ორგანიზაციამ მინიმუმ ერთხელ მაინც უნდა გაუგზავნოს მიმწოდებელს გაფრთხილების წერილი. თუ გაფრთხილების მიუხედავად მიმწოდებელი არ შეასრულებს ნაკისრ ვალდებულებებს, შემსყიდველი უფლებამოსილია მიმართოს სატენდერო კომისიას ხელშეკრულების შეწყვეტის მოთხოვნით.
	3. მიმწოდებლის მიერ კანონმდებლობით და კონსოლიდირებული ტენდერის შედეგად ნაკისრი ვალდებულებების შეუსრულებლობის ან/და არაჯეროვანი შესრულების შემთხვევაში, რომელი გარემოებების გათვალისწინებითაც შემსყიდველი ორგანიზაცია მიიჩნევს მიზანშეწონილად ხელშეკრულების შეწყვეტას, იგი უფლებამოსილია მიმართოს სატენდერო კომისიას ხელშეკრულების შეწყვეტის თაობაზე საკითხის გადაწყვეტის მიზნით.
	4. ხელშეკრულების შეწყვეტის თაობაზე შემსყიდველის მომართვის შემთხვევაში, სატენდერო კომისია, უფლებამოსილია იმსჯელოს კონკრეტული ხელშეკრულების ან/და კონსოლიდირებული ტენდერის ფარგლებში გაფორმებული სხვა ხელშეკრულებ(ებ)ის შეწყვეტის თაობაზე, გადაწყვეტილების მიღების დროს სატენდერო კომისია ხელმძღვანელობს პროპორციულობის, მიზანშეწონილობისა და თანაზომიერების პრინციპებით.
	5. სატენდერო კომისიის მიერ ხელშეკრულების შეწყვეტის შესახებ მითითების შემთხვევაში, შემსყიდველი ორგანიზაცია წყვეტს ხელშეკრულებას, რის შედეგადაც მიმწოდებელს ჩამოერთმევა ხელშეკრულების შესრულების უზრუნველყოფის საბანკო გარანტია. ხოლო თუ სატენდერო დოკუმენტაციის თანახმად, მიმწოდებელს არ მოეთხოვება და არ აქვს წარმოდგენილი ხელშეკრულების შესრულების უზრუნველყოფის გარანტია, მას შემსყიდველი აკისრებს ჯარიმას ხელშეკრულების ღირებულების 10%-ის ოდენობით.
	6. თუ სატენდერო კომისიის მიერ გაცემული მითითების გამო შემსყიდველმა შეწყვიტა ხელშეკრულება, მიმწოდებელს არ ჩამოერთმევა ხელშეკრულების უზრუნველყოფის საბანკო გარანტია/არ დაეკისრება ჯარიმა, თუ შეწყვეტის თარიღამდე მას არ განუხორციელებია და არც ევალებოდა იმ შესყიდვის ობიექტის მიწოდება რის გამოც გაიცა მითითება ხელშეკრულების შეწყვეტის შესახებ.
	7. შემსყიდველს უფლება აქვს ცალმხრივად შეწყვიტოს ხელშეკრულების მოქმედება აგრეთვე:
		1. მიმწოდებლის გაკოტრების შემთხვევაში;
		2. საქართველოს კანონმდებლობით გათვალისწინებულ სხვა შემთხვევებში;
	8. ხელშეკრულების შეწყვეტა არ ათავისუფლებს მხარეს ხელშეკრულების შეწყვეტამდე წარმოშობილი ვალდებულებების შესრულებისაგან.
	9. ხელშეკრულება შეიძლება შეწყდეს მხარეთა ურთიერთშეთანხმების საფუძველზე.
3. **ხელშეკრულებაში ცვლილების შეტანა**
	1. ხელშეკრულებაში ნებისმიერი ცვლილების, დამატების შეტანა შესაძლებელია მხოლოდ წერილობითი ფორმით, მხარეთა შეთანხმების საფუძველზე.
	2. ხელშეკრულების მოქმედების პერიოდში, მიმწოდებელი ვალდებულია შემსყიდველი ორგანიზაციის მოთხოვნის შემთხვევაში, შეამცირონ შესყიდვის ობიექტის რაოდენობა და შეიტანონ ხელშეკრულებაში შესაბამისი ცვლილება. ამასთან, სატენდერო დოკუმენტაცის 10.1.5. პუნქტის მოთხოვნათა დაცვით, მიმწოდებელი ვალდებულია შემსყიდველის მოთხოვნის შემთხვევაში გაზარდონ რაოდენობა და შეიტანონ ხელშეკრულებაში ცვლილება.
4. **ფორს-მაჟორი**
	1. მხარეები არ არიან პასუხისმგებელნი თავიანთი ვალდებულების სრულ ან ნაწილობრივ შეუსრულებლობაზე, თუ ეს შეუსრულებლობა გამოწვეულია დაუძლეველი ძალით და აღნიშნული უშუალო ზემოქმედებას ახდენს წინამდებარე ხელშეკრულების შესრულებაზე. ხელშეკრულების შესრულების ვადა გადაიწევს შესაბამისი დროით, გარემოებათა დასრულების შემდეგ.
	2. ფორს-მაჟორული გარემოებების დადგომის შემთხვევაში წინამდებარე ხელშეკრულების მხარემ, რომლისთვისაც შეუძლებელი ხდება ნაკისრი ვალდებულებების შესრულება, პირველი შესაძლებლობისთანავე უნდა გაუგზავნოს მეორე მხარეს წერილობითი შეტყობინება ასეთი გარემოებების და მათი გამომწვევი მიზეზების შესახებ. თუ შეტყობინების გამგზავნი მხარე არ მიიღებს მეორე მხარისაგან პასუხს, იგი თავისი შეხედულებისამებრ, მიზანშეწონილობისა და შესაძლებლობის მიხედვით აგრძელებს ხელშეკრულებით ნაკისრი ვალდებულებების შესრულებას და ცდილობს გამონახოს ვალდებულების შესრულების ისეთი ალტერნატიული ხერხები, რომლებიც დამოუკიდებელი იქნებიან ფორს-მაჟორული გარემოებებისგან.
	3. თუ სახელშეკრულებო ვალდებულებების მთლიანი ან ნაწილობრივი შეუსრულებლობა გამოწვეულია ფორს-მაჟორული მდგომარეობით და მხარეები შეწყვეტენ წინამდებარე ხელშეკრულებას, მათ არ აქვთ კომპენსაციის მოთხოვნის უფლება.
	4. ფორს-მაჟორული გარემოებების არსებობა დადასტურებულ უნდა იქნას საამისოდ უფლებამოსილი სახელმწიფო ორგანოს მიერ.
5. **დავები და მათი გადაწყვეტის წესი**

ხელშეკრულების მოქმედების პერიოდში წამოჭრილი ყველა დავა გადაიჭრება ურთიერთშეთანხმების გზით. შეთანხმების მიუღწევლობის შემთხვევაში, დავის გადასაწყვეტად მხარეები უფლებამოსილნი არიან მიმართონ სასამართლოს საქართველოს მოქმედი კანონმდებლობის შესაბამისად.

1. **სხვა პირობები**
	1. არც ერთ მხარეს არ აქვს უფლება გადასცეს მესამე პირს თავისი უფლებები და მოვალეობები, მეორე მხარის წერილობითი თანხმობის გარეშე.
	2. მესამე პირთან ურთიერთობაში მხარეები მოქმედებენ თავიანთი სახელით, ხარჯებითა და რისკით.
	3. ერთი მხარის მიერ მეორისგან მიღებული საქმიანობასთან დაკავშირებული მთელი ინფორმაცია ითვლება მკაცრად კონფიდენციალურად ამ შეთანხმების როგორც ხელშეკრულების მოქმედების ვადის განმავლობაში, ასევე, ხელშეკრულების მოქმედების ვადის გასვლის შემდგომ. მხარეები მიიღებენ ყველა აუცილებელ ზომას იმისათვის, რომ არ დაუშვან მესამე პირებთან მიღებული ინფორმაციის გახმაურება.
2. **ხელშეკრულების მოქმედების ვადა**
	1. ხელშეკრულება ძალაში შედის მისი ხელმოწერის დღიდან და მოქმედებს 2025 წლის 31 ოქტომბრის ჩათვლით.

|  |  |  |
| --- | --- | --- |
| **შემსყიდველი:**  |  | **მიმწოდებელი:** |
|  |  |  |